Marc Schmit
De Marc Schmit, gebuer den 3. Juli 1985 an der Stad Lëtzebuerg, ass e lëtzebuergesche Seegeler an Olympionik.

De Sportler vun Nouspelt ass méifache Lëtzebuerger Champion a seegelt an der Bootsklass Laser. Hien ass am Yacht Club du Grand-Duché de Luxembourg engagéiert, trainéiert awer zum dacksten net um Stau selwer, mä a Südfrankräich.

De Schmit hat d'Qualifikatioun fir op d'Olympesch Summerspiller 2008 zu Peking net gepackt, krut awer am leschten Ament nach eng Wild Card a konnt du matfueren.

D'Participatioun vum Marc Schmit bei den Olympesche Summerspiller 2008 war net nëmme fir de Sportler eng Première, mä och fir d'Banneland Lëtzebuerg - et war dëst déi éischt Kéier datt de Grand-Duché am Seegele bei Olympesche Spiller vertruede gouf.

Palmarès 
 2005-2008: 4x Landesmeeschter an der Laser-Klass
 2007: 1. Plaz, Championnat de Méditerranée op der Cap d'Agde
 2003: 8. Plaz, Spiller vun de klenge Länner zu Malta

Kuckt och

Um Spaweck 
  Homepage vum Marc Schmit, Luxembourg LASER Sailing

Lëtzebuergesch Olympioniken
Lëtzebuergesch Seegeler
Gebuer 1985
Section sports d'élite de l'armée